2.+jakso

= = =Second Life -perustaidot II=

//Suoritettuasi **Second Life -perustaidot II** -jakson hallitset Second Lifen perustoiminnot. Osaat muokata omaa avatartasi sekä pystyt liikkumaan, kommunikoimaan ja hallitsemaan ympäröivää tilaa sujuvasti. Lisäksi tunnet sovelluksen peruskäyttöasetukset.//

//**Lue nämä ohjeet ja kokeile selaimen toimintoja. Tutustu myös lisätietoihin ja tee sivun lopusta löytyvä oppimistehtävä.**//

//Käyttöliittymän perusvalikot// //Avattaren ulkoasun muokkaaminen, profiilitiedot ja inventory// //Liikkuminen, näkymät ja kommunikointi// //Kartat, maamerkit ja siirtyminen paikasta toiseen// //Valokuvaaminen// //Ostaminen ja virtuaalinen raha// //Käyttöasetukset//

//Oppimistehtävä//



22.1.2012: Käyttöliittymää koskeva teksti päivitetty selainohjelman version 3.2.7 mukaiseksi. Esittely uudesta selainversiosta Linden Labin blogissa.




 * KÄYTTÖLIITTYMÄN PERUSVALIKOT**

Second Lifen käyttöliittymän perustilassa on kaksi valikkoriviä yläreunassa sekä painikkeista koostuvat sivu- ja alavalikko. Osa toiminnoista on sijoitettu sekä ylävalikkoon että painikevalikkoihin kuten uusille käyttäjille suunnattu toiminto //** How to **//.


 * Ylävalikko** sisältää käyttäjäasetukset (**// Me //**), kommunikointivalikon (**// Communicate //**), maa/aluevalikon (**// World //**), rakennusvalikon (**// Build //**), ohjeet (**// Help //**) sekä lisäasetukset (**// Advanced //**). Lisäasetusvalikon saat tarvittaessa näkyville näppäinyhdistelmällä **// AltGr + D (Mac: ctrl + alt + D) //**. Lisäksi yläreunasta löytyvät mm. painikkeet virtuaalivaluutan (**// L$ //**) ja -tavaroiden ostamiseen, SL-aikaa osoittava kello ja äänitoiminnot. ososoiterivi (kuten internet-selaimessa), SL-aikaa osoittava kello ja äänitoiminnot. **// Start/Stop All //** -painikkeilla voit säädellä musiikin, videoiden sekä www-sivujen näkyvyyttä ja **// Global Volume //** -painikkeella äänten kuuluvuutta.

Ylävalikon toisen rivin painikkeet ja kentät auttavat suunnistamaan Second Lifessa. Ne toimivat kuten internetselaimessa: eteen- ja taaksepäinnuolilla voi hypätä edellisten sijaintien välillä, niin että kukin teleport-siirtymä vastaa yhtä nuolipainikkeen vaihtoa. Koti-painikkeella pääset World-valikon kautta määriteltyyn kotiisi. Sijaintikentässä näkyy senhetkinen sijaintisi, ja kenttää napsauttamalla saat html-yhteensopivan URL:n nettilinkkejä varten. Jos olet tallentanut suosikkisijainteja, saat ne pikavalikkoon sijaintikentän oikealle puolelle, ks. alla oleva kuva.

= = =** //Kuva: Second Lifen käyttöliittymä ja perusvalikot// ** =

Ala- ja sivuvalikko koostuvat painikkeista, joita käyttäjä voi siirtää oman makunsa mukaan. Siirtely on helppoa: tartu hiirellä painikkeeseen ja raahaa se kuvaruudun sivu- tai alareunaan.


 * Alavalikon** painikkeet:
 * **// Chat //****// : //**avaa tekstichat-ruutu
 * **// Speak //**: avaa mikrofonin ääniyhteys puhuaksesi
 * **// Destinations: //**esivalitut virtuaalikohteet
 * **// People: //**kommunikointi avatar-ystäviesi kanssa ja omien ryhmiesi hallinnointi
 * //**Profile**// : oma "käyntikorttisi"
 * //** Walk/fun/fly **//: mahdollisuus liikkua klikkaamalla painikkeita (yleensä kuitenkin liikutaan nuolinäppäimillä)
 * //** Camera controls **//: kameran/näkymän siirtäminen (ei liikuta avatartasi)
 * //** How to **//: pikaohje, josta löytää näppärästi perustiedot esimerkiksi liikkumiseen ja kommunikointiin


 * Sivuvalikko:**
 * //**Avatar**// : helppo tapa vaihtaa avatar johonkin tusinahahmoon, jotka Linden Lab on laittanut tarjolle valmiiksi
 * //**Appearance**// : //My Outfits// -valikosta voit vaihtaa yllesi aiemmin tallentamasi ulkomuodon ja asun sisältävän setin (//outfit//) ja //Wearing//-valikosta näet mitä avatarisi yllä on juuri nyt
 * //**Inventory**// : matkalaukku tai "reppu" - eli hakemisto, josta löydät kaikki virtuaaliset objektisi (vaatteista ääniin, skripteistä notecardeihin)
 * //**Search**// : Second Lifen hakutoiminto
 * //**Places**// : Täältä löydät tallentamasi sekä tallentamasi sijainnit (//My Landmarks//) että teleport-siirtymien välillä kertyneen historian (//Teleport History//; vastaa nettiselainohjelmien historiatietoja)
 * //**Voice settings**// : Oman äänen muokkaus (morphing)
 * //**Minimap**// : yksinkertaistettu lähialueen kartta
 * //**Snapshot preview**// : Kuvaruutukaappausten ottaminen (maksutonta tallentaa virtuaalimaailman ulkopuolelle; Inventoryyn tallentaminen maksaa 10 L$)

Painikkeista avautuu kelluvat ikkunat, joita on helppo siirtää ruudulla sopivaan paikkaan. Ikkunoissa on oikeassa yläkulmassa painikkeet pienentämiseen, sulkemiseen sekä lisätietojen hakemiseen.

Valikot ja painikkeet saa piilotettua käyttöliittymästä kokonaan ottamalla Me-valikosta //**Hide all controls**// tai näppäinyhdistelmällä PC: //control-shift-U,// Mac: //command-shift-U//. Valikot ja painikkeet saa takaisin näppäinyhdistelmällä tai sulkemalla Second Lifen ja avaamalla sen uudestaan.

Osoittamalla ala- tai sivuvalikkoa //control//-näppäin pohjassa voit valita haluatko kuvakkeiden lisäksi näkyviin myös painikkeiden nimitekstit. Samalla tavoin saat esiin //**Toolbar buttons**// -valintataulun.



Linden Lab on tehnyt videoklippejä uudesta käyttöliittymästä:
 * Getting Started with the New Second Life Viewer
 * Customizing the New Second Life Viewer
 * Part 2 of Second Life New User Startup Guide




 * AVATTAREN ULKOASUN MUOKKAAMINEN, PROFIILITIEDOT JA INVENTORY**

Kirjautuessasi Second Lifeen olet valinnut itsellesi malliavattaren valmiista avatarlistasta. Mikäli toimit opettajana tai ryhmän ohjaajana, alkuperäinen malliavatar kannattaa vaihtaa tai ainakin sen ulkoasua on syytä muokata (myös opiskelijat valitsevat omat avattarensa samoista mallivaihtoehdoista, mistä saattaa aiheutua sekaannuksia opetustilanteissa). Voit muokata avattaresi ulkoasua ja -muotoa klikkaamalla hiiren oikealla avatartasi ja valitsemalla avautuvasta valikosta //** Edit My Outfit **//tai //** Edit My Shape **//. Ruudulle avautuu //** My Appearance **// -ikkuna, josta voit säätää avattaren asusteita (**// Edit Outfit //**) ja vartaloa (**// Editing Shape //**) ja edelleen alavalikoista esimerkiksi eri ruumiinosia (**// Body, Head, Eyes, Ears, Nose, Mouth, Chin, Torso, Legs //**). Kun olet muokannut avattaresi valmiiksi, uusi ulkoasu kannattaa tallentaa omaan Inventoryyn (**// Save as //**).
 * Avattaren ulkoasun muokkaminen**

Tallennetut ulkoasut eli //outfitit// saa näppärästi käyttöön sivuvalikon //**Outfit**// -painikkeella. Valitse //**My outfits**// -välilehti ja klikkaa hiiren oikealla tallennetun outfitin nimeä. Valitse ponnahdusvalikosta //**Wear - Replace current outfit**//.

//Esimerkki avatarin ulkonäön muutoksesta valmiiksi tallennetun outfitin avulla.//

Customizing your avatar (Second Life Beginner's Tutorials, video)

Voit myös hankkia kaupasta kokonaan uuden avattaren ja/tai uusia vaatteita. Tämän luvun lopusta löydät ohjeet ostamiseen sekä maamerkkejä, joista voit etsiä avatar-hahmoja ja asusteita ilmaiseksi.

Profiili on avattaresi käyntikortti. Profiili-ikkunassa voit ilmoittaa muille itsestäsi ja avattarestasi haluamiasi tietoja (mm. kuva, vapaat tekstikentät, www-sivu) ja lisätä näkyville mielenkiintoisia maamerkkejä kuten esimerkiksi eri oppilaitosten osoitteita (//** Picks > Create a Pick **//). Oman nimen ilmoittamista avattaren profiilissa kannattaa harkita, mutta organisaation (esim. oppilaitoksen) nimen ilmoittaminen helpottaa tarvittaessa kanssakäymistä ja yhteydenottoja. Voit katsella profiiliasi ja lisätä tietoja profiiliisi valitsemalla joko ylävalikosta //** Me > Profile **// tai ikkunan alavalikosta //** Profile **//. Ruudulle ilmestyy profiili-ikkuna, jota pääset muokkaamaan painikkeella //** Edit Profile **//. Muiden avatarten profiileja pääset katsomaan klikkaamalla avattaren päällä hiiren kakkospainikkeella ja valitsemalla//** View Profile. **//
 * Profiilitiedot**




 * Virtuaalimaailmat ovat sosiaalisen median välineitä samoin kuin esimerkiksi Facebook tai muut vastaavat verkkoyhteisöt. Oman yksityisyyden suojaaminen on tärkeää myös virtuaalimaailmassa.**

Inventory on avattaren henkilökohtainen kansio, johon tallentuvat kaikki avattaren tavarat, kuvat, vaatteet, opetusvälineet jne. Inventory avataan valitsemalla joko ylävalikosta //** Me > Inventory **// tai sivuvalikosta //** Inventory **// (matkalaukun kuva). Inventory on jaettu alikansioihin (mm. **// Clothing, Landmarks, Objects, Photo Album, Scripts, Textures //** jne.). Huomaa, että esimerkiksi ostamasi tavarat tallentuvat joko suoraan Inventoryyn sen sisältämään //** Objects **//-kansioon tai ja mikäli haluat järjestellä tavaroita omiin kansioihinsa, sinun tulee tehdä se itse jälkikäteen (valitse Inventory-ikkunan alareunasta (//** Show Additional Options **//) //** New Inventory Window **//, jolloin aukeaa toinen Inventory-ikkuna ja voit raahata hiirellä tavaroita ikkunasta toiseen). Mikäli haluat pitää Inventorysi järjestyksessä, luo heti aloitusvaiheessa omat kansiot esimerkiksi opetusvälineille ja –materiaaleille.
 * Inventory**

Inventory-ikkunan ylälaidassa näkyy hakupalkki (//** Filter Inventory **//), johon voit tarvittaessa kirjoittaa etsimäsi objektin nimen. Inventory-ikkunan **// Recent //**-välilehdeltä löytyvät ne objektit, joita olet käsitellyt viimeisen kirjautumiskerran aikana (voit muuttaa ko. asetusta Inventory-ikkunan alareunasta: //** Show Additional Options > Show Filters > Since Logoff **//).




 * LIIKKUMINEN, NÄKYMÄT JA KOMMUNIKOINTI**

Avattaresi liikkuu mm. kävelemällä, hyppäämällä, juoksemalla ja lentämällä. Lisäksi avattaren perustoimintoihin kuuluu istuminen. Voit **kävelyttää** avatartasi joko näppäimistön nuolinäppäimillä tai näppäimillä:
 * Liikkuminen**


 * //**W**// = eteenpäin
 * //**S**// = taaksepäin
 * //**D**// = oikealle ja
 * //**A**// = vasemmalle.

Avattaresi **hyppää** näppäimistökomennolla //** PageUp **//. **Juokseminen** tapahtuu näppäinyhdistelmällä //** Ctrl + R **//(Mac: //** cmd + R **//).


 * Lentäminen** on tärkeä toiminto Second Lifessä. Lentäminen aloitetaan esimerkiksi näppäimellä //**F**// tai **// Home //**. Lentäminen loppuu vastaavasti valitsemalla em. toiminto uudestaan. Lentäminen ylös- ja alaspäin tapahtuu //** PageUp **//- ja **// PageDown //**-näppäimillä (tai Macillä vaihtoehtoisesti //** fn + (nuoli ylös/alas) **//.

Mikäli et halua käyttää näppäinkomentoja valitse ikkunan alavalikosta **// Walk/Run/Fly //** ja klikkaa **// Flying Mode //**-painiketta. Ruudulle avautuvasta ikkunasta voit valita edellä mainittuja toimintoja.



Avatar **istuu** klikkaamalla kohdetta (esim. tuoli) hiiren oikealla näppäimellä. Näkyville aukeaa valikko, josta valitaan **// Sit Here //** tai muu vastaava komento. Halutessasi nousta ylös valitse ikkunan areunasta **// Stand Up //**.

Kamera määrää ruudullasi näkyvän näkymän. Kamera on oletusarvoisesti aina avattaren takana, mutta voit liikuttaa kameraa nuolinäppäimillä pitämällä **// Alt //**-näppäintä pohjassa. Zoomaus tapahtuu hiiren rullalla tai vetämällä hiirellä kohdetta lähemmäksi //** Alt **//-näppäin pohjassa (hiiren osoitin muuttuu +-merkiksi). Voit myös käyttää erillistä kameraikkunaa, jonka saat näkyville ruudun alalaidasta kohdasta //** Camera Controls **// (klikkaa nuolien kärkiä). Kamera palautuu alkuperäiseen paikkaansa avattaren taakse **// Esc //**-komennolla.
 * Näkymät**



Voit lisätä toisen avattaren **ystäväksesi** valitsemalla hiiren oikealla näppäimellä avattaren kohdalla **// Add Friend //**. Ystäväkutsu edellyttää aina hyväksymistä eli mikäli saat ystäväkutsun, jonka haluat hyväksyä, valitse **// Accept //**. Alavalikosta löytyy välilehti **// People //** ja sieltä edelleen välilehti **// My Friends //**. Tältä välilehdeltä löydät listan omista ystävistäsi.
 * Kommunikointi (ystävät ja ryhmät)**



Avattaret voivat liittyä kiinnostustensa mukaisiin **ryhmiin** (esim. Edufinland). Ryhmien jäsenet saavat erilaisia tiedotteita ja voivat osallistua ryhmäkeskusteluihin, lisäksi ryhmien avulla hallinnoidaan Second Lifessä alueita ja objekteja. Sopivia ryhmiä voit etsiä sivuvalikon **// Search //**-toiminnolla tai esimerkiksi muiden avatarten profiileista. Joihinkin ryhmiin liittyminen edellyttää kutsua ryhmään jo kuuluvalta jäseneltä ja joihinkin ryhmiin liittyminen saattaa olla myös maksullista. Useimmat ryhmät ovat kuitenkin ilmaisia ja niihin voi liittyä vapaasti.

Voit valita jonkin ryhmän **aktiiviseksi** alavalikon **// People //**-välilehdeltä kohdasta **// My Groups //**. Klikkaa haluamasi ryhmän nimeä hiiren oikealla ja valitse avautuvasta valikosta **// Activate //**. Avattaresi yläpuolella näkyy nimesi lisäksi rooli, joka sinulla on aktiiviseksi valitsemassasi ryhmässä, esimerkiksi "EduFinland Guest".

Second Lifessä avattaret kommunikoivat keskenään mm. kirjoittamalla, puhumalla sekä asennoin, elein ja animaatioin.
 * Kommunikointi (IM, Chat, Call, eleet ja animaatiot)**

__Nearby Chat__tarkoittaa tekstipohjaista keskustelua, jonka kuulevat kaikki lähistöllä olevat avattaret. Nearby Chat –ikkuna sijaitsee alavalikossa (**// Chat //**): kirjoita haluamasi viesti chat-laatikkoon ja paina näppäimistöltä **// Enter //**. Saat aikaisemman keskustelun näkyviin klikkaamalla nuolta chat-laatikon oikealla puolella.



Huomaa esimerkiksi oppituntia tai luentoa pitäessäsi, että **chat kuuluu vain n. 20 metrin etäisyylle** eli mikäli opiskelijasi ovat hajaantuneet tätä laajemmalle alueelle sinun pitää huutaa (kuuluvuus 100 metriä) tai koota ryhmä lähemmäs opettajaa (voit huutaa kirjoittamalla Nearby Chat -laatikkoon **// /Shout //** + haluamasi tekstin).

__IM eli Instant Message__ on kahden avattaren välinen pikaviesti, jota muut eivät näe. IM-viestin voit lähettää toiselle avattarelle klikkaamalla hiiren oikealla avatarta ja valitsemalla avautuvasta valikosta //** IM **//. Esille avautuu ikkuna, jonka alareunassa näkyvään laatikkoon voit kirjoittaa viestisi (kirjoita viesti ja paina **// Enter //**). Esimerkiksi oppitunnilla yhden opiskelijan ohjauskeskustelu kannattaa käydä henkilökohtaisessa IM-ikkunassa, jottei koko ryhmän keskustelu häiriinny. Voit valita IM-viestisi vastaanottajiksi myös useampia henkilöitä valitsemalla ystävälistalta **// Ctrl //**-näppäin pohjassa useamman avattaren ja klikkaamalla sen jälkeen ikkunan alareunasta painiketta **// IM //**.

__Voice Chat__ Second Lifessä avattaret voivat kommunikoida myös äänellä (Voice Chat). Äänen käyttöön tarvitset kuulokemikrofonisetin. Aloittaessasi käyttämään Voice Chat –toimintoa avaa sovellusikkunan yläreunasta //** Preferences **//-ikkuna (//** Me > Preferences > Sound & Media **// -välilehti) ja tarkista, että sinulla on rasti kohdassa **// Voice Chat: Enabled //**. Jos äänilähdettä ei ole valittavissa Second Lifen Sound&Media-välilehdellä ja näet vain sanan Default, voi olla, että tietokoneesi käyttöjärjestelmän ääniasetukset eivät ole kohdallaan ja ne kannattaa tarkistaa.

Kun ääniominaisuudet ovat käytössäsi, avattaren pään yläpuolelle ilmestyy pieni valkoinen piste. Kun haluat avata mikrofonin ja puhua, klikkaa ikkunan alareunasta painiketta **// Speak //**. Vastaavasti mikrofoni sulkeutuu, kun klikkaat uudelleen painiketta **// Speak //**. Puheen aikana valkoisen pisteen ympärille ilmestyy vihreitä kaaria.

Second Lifen ääniä säädetään sovellusikkunan oikean yläkulman **// Global Volume Control //** –painikkeesta. Mikäli ympäristön äänet ovat liian kovalla ja puhe ei kuulu, säädä valintoja **// Ambient //**ja **// Sounds Effects //** pienemmiksi (**// Me > Preferences > Sound & Media //**). Lisätietoja ääniominaisuuksista löytyy sivun alareunasta (**Käyttäjäasetukset**).

//Kuva: Ääniasetuksia voit säätää Sound & Media -välilehdellä.//


 * Ääniongelmat ovat vielä toistaiseksi melko tavallisia Second Lifessä. Ääniasetusten toiminta kannattaa tarkistaa aina hyvissä ajoin ennen oppitunnin alkua.**

__Call__ Voit myös puhua ääneen vain valitsemillesi avattarille (esim. pienryhmäohjaus). Valitse alavalikosta **// People //**-välilehti ja sieltä **// My Friends //**. Valitse **// Crtl //**-näppäin pohjassa avattaret ja lopuksi ruudun alareunasta **// Call //**. **// Group Call //** -toiminnolla voit puhua kaikille //ryhmän// jäsenille.

__Eleet ja animaatiot__ Avattaret viestivät toisilleen myös elein, asennoin ja animaatioin aivan kuten oikeassa elämässäkin. Valitse ylävalikosta **// Communication Gesture //**. Saat näkyville valikon, josta voit valita sopivan eleen (esim. Hey).




 * KARTAT, MAAMERKIT JA SIIRTYMINEN PAIKASTA TOISEEN**

Yläreunan valikoista löytyy karttoja (**// World > Mini-Map tai World Map //**). Mini-Map on kartta, josta näet lähialueen sekä siellä liikkuvat avattaret. World Map on maailmanlaajuinen kartta, josta voit etsiä ystäviä tai maamerkkejä. Kartoilla näkyvät vihreät ja keltaiset pallot ovat avattaria. Kaksoisklikkaamalla tiettyä kohtaa kartalla siirryt kyseiseen sijaintiin.
 * Kartat**

//** Landmark (LM) **// eli maamerkki on sijainti, joka sisältää tietyn kohteen nimen ja sijaintikoordinaatit. Kun löydät mielenkiintoisen kohteen, se kannattaa tallentaa muistiin: **// World > Landmark This Place //**. Maamerkki tallentuu oman Inventorysi **// Landmarks //**-kansioon. Kaksoisklikkaamalla maamerkkiä voit myöhemmin teleportata itsesi takaisin kyseiseen kohteeseen.
 * LM ja SLurl**

//** SLurl **//(Second Life Uniform Resource Locator) on nettiosoite, joka vie sinut suoraan tiettyyn sijaintiin virtuaalimaailmassa. Esimerkiksi www-sivulla saattaa olla linkki, jota klikkaamalla opiskelijat ohjataan suoraan virtuaalimaailman luokkahuoneeseen tai muuhun tilaan (ks. tarkemmin: Jakso 1).

Siirtyminen paikasta toiseen tapahtuu virtuaalimaailmassa teleporttaamalla. Voit kutsua ystäväsi luokseni avaamalla hänen IM-ikkunansa (kaksoisklikkaa nimeä ystävälistalla) ja valitsemalla sieltä **// Teleport //**. Vastaavasti ystäväsi voi kutsua sinut luokseen, jolloin näet hänen IM-ikkunassaan kutsun. Mikäli haluat hyväksyä kutsun ja siirtyä ystäväsi luo, valitse **// Teleport //**.
 * Teleporttaaminen**

Voit siirtyä paikasta toiseen myös ilman kutsua. Voit esimerkiksi etsiä sivuvalikosta löytyvällä **// Search //**-toiminnolla jonkin tutustumisen arvoisen kohteen, klikata sen LM-osoitetta ja valita **// Teleport //**.


 * Huomioithan, että esimerkiksi oppitunnilla kaikkien opiskelijoiden kutsuminen samaan aikaan samaan paikkaan saattaa olla työlästä ja aikaa vievää varsinkin, mikäli ohjaajia on vain yksi (opiskelijat saattavat eksyä tai jäädä lähtöpisteeseen, mikäli he eivät osaa vastaanottaa tai hyväksyä kutsua). Teleport-kutsujen lähettäminen ja hyväksyminen kannattaa siis opettaa ryhmälle huolellisesti ennen varsinaista oppituntia.**




 * VALOKUVAAMINEN**

Sivuvalikosta löytyvällä**// Take Snapshot //**–painikkeella (kameran kuva) voit ottaa valokuvia. Kuvat tallentuvat oman valintasi mukaan joko suoraan omaan Inventoryysi, omalle tietokoneellesi tai sähköpostiin. Huomaa, että kuvien tuominen Second Lifen –sovellukseen (eli mm. tallentaminen suoraan Inventoryyn) maksaa 10L$/kuva!




 * Muistathan noudattaa huomaavaisuutta kuvaamisessa ja kuvien julkaisemisessa!**




 * OSTAMINEN JA VIRTUAALINEN RAHA**

Second Lifessä on lukuisia kauppoja ja liikkeitä, joista voit hankkia avattarellesi tavaroita (esim. opetusvälineet, asusteet) joko ilmaiseksi tai virtuaalista rahaa vastaan.
 * Ostaminen**

Kaupoissa tavarat on yleensä pakattu laatikoihin (ks. kuva). Klikkaa valitsemaasi laatikkoa hiiren oikealla näppäimellä ja valitse avautuvasta valikosta **// Buy //**. Nyt sinulta kysytään, haluatko varmasti ostaa kopion laatikosta itsellesi. Vastaa kysymykseen **// Buy //**, jolloin ostokset siirtyvät inventoryysi.



Sinun tulee vielä avata ostamasi laatikko ja purkaa sen sisältö omaan inventoryysi seuraavasti:

Vedä hiirellä ostamasi laatikko inventorystäsi maahan. Huomaa, että sinun tulee olla alueella (esim. hiekkalaatikolla), jossa sinulla on oikeus luoda objekteja. Mikäli et enää löydä inventorystäsi hankkimaasi laatikkoa (usein ne löytyvät kansiosta **// Objects //**), avaa inventoryn **// Recent //**–välilehti, sieltä löytyvät kaikki kyseisellä kirjautumiskerralla hankkimasi/käyttämäsi tavarat. Klikkaa hiiren oikealla maassa olevaa laatikkoa ja valitse **// Open // // > Copy to Inventory //**, jolloin laatikko avautuu ja sen sisältämät tavarat kopioituvat inventoryysi.

Saat ostamiasi tavaroita ja objekteja käyttöösi joko raahaamalla niitä hiirellä maahan tai valitsemalla hiiren oikealla **// Wear //**(esim. asusteet) sen mukaisesti, millaisesta objektista on kyse.

Mikäli et halua kuluttaa aikaasi kaupoissa, voit hankkia tavaroita myös www-sivujen kautta (Second Life Marketplace) omalla SL-käyttäjätunnuksellasi.

Second Life -virtuaalimaailmassa on käytössä oma virtuaalinen rahayksikkö, Linden dollari (L$). Virtuaalista rahaa saat käyttöösi esimerkiksi tallentamalla omat luottokorttitietosi oman käyttäjätilisi asetuksiin (**// Account > Billing Information //**) ja ostamalla tätä kautta avattarellesi virtuaalivaluuttaa (**// Buy L$ //**). Mikäli et halua tallentaa luottokorttitietojasi Second Life -käyttäjätilisi asetuksiin, voit avata PayPal-tilin ja vaihtaa rahaa esimerkiksi Eldex - European Linden Dollar Exchange -sivuston kautta siten, että maksu tapahtuu PayPal-tilin kautta (PayPal-tiedot voit tietysti tallentaa maksutavaksi myös oman käyttäjätilisi asetuksiin).
 * Virtuaalinen raha**




 * KÄYTTÄJÄASETUKSET**

Käyttäjäasetukset saat näkyville ylävalikosta valitsemalla **// Me > Preferences //** (tässä yhteydessä käydään läpi vain usein esille nousevia kysymyksiä). Avautuvassa ikkunassa saat säädettyä sovelluksen toimimaan mahdollisimman hyvin omalla koneellasi, lisäksi voit mm. tuunata katseluohjelman selaimen omia mieltymyksiäsi vastaavaksi.

//Kuva: Grafiikka-asetusten säätö Käyttäjäasetukset-ikkunassa//

//**Graphics **// -välilehdellä on alkujaan näkyvissä vain yläreunan liukusäädin. Muut asetukset saat esille klikkaamalla **// Advanced //** -painiketta. Jos Second Life -selain kaatuu tai näkymä piirtyminen hidastaa esimerkiksi liikkumistasi, siirrä liukusäädin asentoon **// Mid //** tai **// Low //**. **// Low //**-asennossa maisema näyttää melko pelkistetyltä. Valitsemalla alareunasta **// Terrain Detail: High //** saat maaston elävämmän näköiseksi ja voit kuitenkin tulla toimeen hitaammallakin koneella.


 * // Sound&Media //** -välilehden kautta säädät avatarin lähellä toistuvia videoita ja ääniä. Jos et saa esimerkiksi mikrofoniasi toimimaan, valitse //** Input/Output Devices **// -painike ja sen jälkeen //** Input- **// kohdasta oikea äänen sisäänmeno. Liukusäätimellä voit asettaa äänitason oikeaksi. Huomaa, että liian voimakas äänentaso särkee helposti äänesi Second Lifessa.

Second Life muistaa mm. asusi ja sijaintisi koneesta riippumatta, joten vaihtaessasi tietokonetta voit jatkaa siitä mihin toisella koneella jäit. Keskustelujen historiat kuitenkin poikkeavat tästä periaatteesta. Käymiesi keskustelujen lokit ( **//Chat Logs //**) ovat konekohtaisia. Ne siis tallentuvat juuri sille tietokoneelle, jossa chat on käyty eivätkä näy, kun kirjaudut sovellukseen toisella koneella.




 * SECOND LIFE PERUSTAIDOT II: OPPIMISTEHTÄVÄ**

Vieraile Caledon Oxbridge Universityn oppimispolulla. Käy läpi polku ja talleta itsellesi polun varrelta löytyviä ilmaisia avatar-hahmoja. Muista tallettaa landmark inventoryysi!
 * 1. Perustoimintojen harjoittelu**

Toinen SL-toimintojen oppimispolku löytyy osoitteesta Help People Island. Uusien avatarten Plazalla toimii vapaaehtoisia avustajia, joilta saat aina tarvittaessa vastauksen kysymykseesi.

Teleporttaa 2-3 eri kauppaliikkeeseen (ks. alla olevat osoitteet) ja hanki itsellesi erilaisia asusteita ja muita varusteita (talleta nämäkin landmarkit inventoryysi). Siirry tämän jälkeen Edufinlandin hiekkalaatikolle purkamaan ja kokeilemaan ostoksiasi. Kokeile myös muokata avatartasi. Ota kuvat avattarestasi ennen ja jälkeen muuttumisleikin.
 * 2. Avattaren tuunaus**

Help People Island - Store The Bazaar, Stillman The Free Dove By Palomma Casanova, Gallii YadNi s Junkyard - Newbie Paradise Freebie Dungeon - Freebies and bargain store - free, Ecaz Forou Freebies Store & Game Center free money Camping freebie, Orellian

Edufinlandin hiekkalaatikko



Osallistu lopuksi keskusteluun **2. jakso: avattaren tuunaus** ja kerro ostosmatkastasi (mikä kaupoissa oli hyvää ja mikä huonoa, mitä ostoksia teit) ja anna ostosvinkkejä muille.

Päivittäkää yhdessä omia profiilitietojanne ja tarkastelkaa toistenne profiileja. Lähettäkää toisillenne ystäväkutsut ja liittykää valitsemaanne ryhmään (huomatkaa, että joihinkin ryhmiin liittyminen vaatii kutsua ryhmän jäseneltä - esim. 'Kielitaituri' on ryhmä, johon voi vapaasti liittyä).
 * 3. Profiilitiedot, ystäväkutsut ja liittyminen ryhmään (pari- ja ryhmätehtävä)**